ลุ้นคลังชงต่ออายุมาตรการลดหย่อนภาษีอสังหาริมทรัพย์
โพสต์ทูเดย์-สศค.เร่งศึกษาผลมาตรการภาษีสนับสนุนธุรกิจอสังหาริมทรัพย์ที่จะสิ้นสุด มี.ค. ก่อนเสนอครม.ตัดสินใจต่ออายุหรือไม่ พร้อมศึกษาแนวทางปรับปรุงภาษีโรงเรือนให้ชัดเจนยิ่งขึ้น&nbsp;นายสาธิต&nbsp; รังคสิริ&nbsp; ผู้อำนวยการสำนักงงานเศรษฐกิจการคลัง (สศค.) เปิดเผยว่า ขณะนี้อยู่ระหว่างการศึกษาข้อมูลเสนอที่ประชุมคณะรัฐมนตรี (ครม.) เกี่ยวกับมาตรการสนับสนุนธุรกิจอสังหาริมทรัพย์&nbsp; เช่น&nbsp; ยกเว้นค่าโอนและเงินจดจำนองจะสิ้นสุดเดือนมีนาคมนี้ว่าจะต่ออายุมาตรการดังกล่าวอีกหรือไม่นั้น รวมทั้งมีการปรับปรุงภาษีเกี่ยวกับที่ดิน สิ่งปลูกสร้างใหม่ให้ทันสมัยและสอดคล้องกับสถานการณ์ที่เปลี่ยนไป
11 ม.ค. 2553

โพสต์ทูเดย์-สศค.เร่งศึกษาผลมาตรการภาษีสนับสนุนธุรกิจอสังหาริมทรัพย์ที่จะสิ้นสุด มี.ค. ก่อนเสนอครม.ตัดสินใจต่ออายุหรือไม่ พร้อมศึกษาแนวทางปรับปรุงภาษีโรงเรือนให้ชัดเจนยิ่งขึ้น นายสาธิต  รังคสิริ  ผู้อำนวยการสำนักงงานเศรษฐกิจการคลัง (สศค.) เปิดเผยว่า ขณะนี้อยู่ระหว่างการศึกษาข้อมูลเสนอที่ประชุมคณะรัฐมนตรี (ครม.) เกี่ยวกับมาตรการสนับสนุนธุรกิจอสังหาริมทรัพย์  เช่น  ยกเว้นค่าโอนและเงินจดจำนองจะสิ้นสุดเดือนมีนาคมนี้ว่าจะต่ออายุมาตรการดังกล่าวอีกหรือไม่นั้น รวมทั้งมีการปรับปรุงภาษีเกี่ยวกับที่ดิน สิ่งปลูกสร้างใหม่ให้ทันสมัยและสอดคล้องกับสถานการณ์ที่เปลี่ยนไป
ทั้งนี้ จะต้องดูตัวเลขเกี่ยวกับภาวะเศรษฐกิจอีก 2-3เดือนนี้ให้ชัดเจนก่อน  เพื่อนำมาประมวลว่าจะต่ออายุมาตรการลดหย่อนภาษีอสังหาริมทรัพย์หรือไม่  ซึ่งในเบื้องต้นขณะนี้แนวโน้มเศรษฐกิจ และธุรกิจอสังหาริมทรัพย์ก็เริ่มดีขึ้นแล้ว 
พร้อมกันนี้ จะมีการปรับปรุงภาษีเกี่ยวกับอสังหาริมทรัพย์ เช่น ภาษีโรงเรือนที่ปัจจุบันมีการจัดเก็บในอัตรา 12.5 % ซึ่งมีการท้วงติงว่ามีการจัดเก็บแพงเกินไป ซึ่งการปรับปรุงภาษีใหม่จะทำให้การจัดเก็บเป็นธรรมและกระจายมากขึ้น  มีการตีความให้ชัดเจนมากขึ้น   และต้องสามารถที่จะป้องกันการซื้อที่ดินเพื่อการเก็งกำไร รวมถึงมีกระบวนการกำหนดราคาประกาศที่ดินให้เป็นมาตรฐาน และต้องแจ้งให้ประชาชนรับทราบก่อนล่วงหน้า ซึ่งหากไม่เห็นด้วยจะได้มีการท้วงติง